Nariadenie Komisie (ES) č. 2700/95
z 22. novembra 1995,
ktorým sa opravuje nariadenie (ES) č. 1802/95, ktorým sa menia a dopĺňajú nariadenia, ktoré určovali pred 1. februárom 1995 niektoré ceny a čiastky na trhu s mliekom a mliečnymi výrobkami, ktorých hodnota v ECU bola upravená po zrušení korekčného koeficientu pre poľnohospodárske prepočítacie kurzy
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 804/68 z 27. júna 1968 o spoločnej organizácii trhu s mliekom a mliečnymi výrobkami [1], naposledy zmenené a doplnené nariadením (ES) č. 1538/95 [2], a najmä jeho článok 5c (7),
keďže v prílohe nariadenia Komisie (ES) č. 1802/95 [3] by sa malo opraviť jedno nedopatrenie;
keďže opatrenia stanovené v tomto nariadení sú v súlade so stanoviskom Riadiaceho výboru pre mlieko a mliečne výrobky,
PRIJALA TOTO NARIADENIE:
Článok 1
V prílohe nariadenia (ES) č. 1802/95 sa po nariadení (EHS) č. 1158/91 a pred nariadenie (EHS) č. 3378/91 vkladá tento riadok:
"(ECU) |
1 | 2 | 3 | 4 | 5 |
Nariadenie | Odkazy | Predošlá čiastka so zmenou | Nová čiastka bez zmeny | Nová čiastka uplatniteľná od 1. septembra 1995 |
(EHS) č. 1637/91 | článok 2 (5) | 10 | 12,08 | 12,08" |
Článok 2
Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev.
Bude sa uplatňovať na čiastky prevádzané na národnú menu od odbytového roku 1995/96.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 22. novembra 1995.